Preşedintele Klaus Iohannis a semnat, miercuri, decretul de trecere în rezervă a şefului STS, generalul Marcel Opriş.

Foto: Agerpres

Preşedintele Iohannis a semnat şi decretul de trecere în rezervă a unuia dintre cei doi directori adjuncţi ai STS, generalul maior Ioan Balaure.

Marcel Opriş era directorul Serviciului de Telecomunicaţii Speciale de 12 ani.

Din 1982 până în 1997, el a avut funcţii de conducere şi execuţie în MApN, după care a activat în STS.

Conform comunicatului Administraţiei prezidenţiale, trecerea în rezervă a lui Opriş a fost făcută chiar la cererea acestuia. Preşedintele a semnat decretul la „propunerea directorului Serviciului de Telecomunicaţii Speciale”.

Ioan Balaure era adjunct economic al directorului STS din ianuarie 2006.